Návrh

Komuniké

Vláda Slovenskej republiky na svojom zasadnutí dňa ........2005 prerokovala a schválila Správu o situácii v regiónoch postihnutých povodňami, o škodách a prijatých opatreniach na odstránenie následkov a prijatých protipovodňových opatreniach v rokoch 2004 a 2005.
Náklady a materiálne škody, ktoré spôsobili povodne na Slovensku v období január až september 2005, boli v správe vyčíslené na 872,4 mil. Sk.
Vláda rozhodla o spôsobe krytia nákladov na záchranné a zabezpečovacie práce a čiastočne aj niektorých škôd.
Minister životného prostredia László Miklós upozornil vládu SR na skutočnosť, že z roku 2004 zostala nedoriešená úhrada nákladov a škôd na poškodených a narušených protipovodňových opatreniach na vodných tokoch v správe vodného hospodárstva vo výške 294,6 mil. Sk. Pri nevyriešení oprávnenej požiadavky financovať povodňové škody na majetku štátu ako opatrenia vo verejnom záujme zo štátnych finančných prostriedkov, nie je možné zodpovedne zabezpečiť komplex úloh v ochrane pred povodňami vyplývajúci pre štát z príslušných zákonov .
Ministrovi financií a podpredsedovi vlády vláda SR uložila uvoľniť zo štátneho rozpočtu na riešenie následkov povodní v rokoch 2004 - 2005 prostriedky v celkovom objeme 750,7 mil. Sk.